नीबू में उपस्थित एसिड पैरों को मुलायम बनाने और घट्टों से छुटकारा दिलाने में सहायक हो सकता है। अपने पैरों को नीबू के जूस में 10 मिनट तक भिगोयें और उसके बाद किसी झामक पत्थर या फूट फाइल से रगड़ें। वैसे तो फूट रेज़र्स या शेवर्स (shavers) किसी भी ड्रग स्टोर या फार्मेसी से खरीदे जा सकते हैं परंतु इस कार्य के लिए उनका प्रयोग उचित नहीं होगा। उनके प्रयोग से पैर की त्वचा आसानी से कट सकती है और उनमें आसानी से संक्रमण हो सकता है। आपकी एंड़ियों में भी काफी घट्टे बनते हैं। अपनी क्रैक्ड-हील क्रीम स्वयं घर में ही बनाकर आप अपने एंड़ियों और पैर के शेष भाग को नरम और म्वाइश्चराइज्ड बनाए रख सकते हैं। बस आपको इतना ही करना है कि आप एक चम्मच ऑलिव आयल को एक छोटे बोतल में डालें और उसमें नीबू या लैवेंडर एसेंशियल आयल की कुछ बूंदें  मिलायें। उसके बाद बोतल को तब तक हिलायें जब तक उसके अंदर का द्रव गाढ़ा और दूधिया न हो जाये और उसके बाद उसे अपने पैरों और खासकर एंड़ियों पर लगाएँ।  यदि आप प्रयोग से पहले बोतल को हिलाना न भूलें तो आप इस क्रीम को बनाकर भविष्य में प्रयोग किए जाने के लिए भी स्टोर कर सकते हैं। पैरों को म्वाइश्चराइज करने के लिए सबसे अच्छा समय सोने से पहले का होता है। अपने पैरों को नम बनाए रखने के लिए आप स्टोर से खरीद कर लाये गए म्वाइश्चराइजर के अतिरिक्त, अन्य म्वाइश्चराइजर जैसे कि वनस्पति तेल का भी प्रयोग कर सकते हैं। सोने से पहले वनस्पति तेल की एक पर्त अपने पैरों पर लगायें और मोज़े पहन लें। रात भर सोने के दौरान मोज़े पहने रहें और सुबह पैरों पर लगे हुये अतिरिक्त तेल को पोछ कर साफ कर दें।  वनस्पति तेल (और अन्य तेल) से फैब्रिक, जिसमें आपके मोज़े और चद्दर शामिल हैं। पर दाग लग सकते हैं। ऐसे में ऊनी मोज़ों का प्रयोग सबसे अच्छा होगा क्योंकि ऊन तेल को सोख लेता है और उसमें दाग भी नहीं लगता है। यदि आप ऊनी मोज़ों का प्रयोग नहीं कर सकते हैं (या वे बेहद गरम हों) तो उनकी जगह पुराने मोज़ों का प्रयोग करें। आपके चेहरे, हाथों और बालों की तरह ही आपके पैर भी मास्क से फायदा उठा सकते हैं। एक बड़ा चम्मच वेसलीन (या कोई अन्य वैसा ही उत्पाद) और एक नीबू का रस मिला कर आप अपना मास्क स्वयं सरलता से घर पर ही बना सकते हैं। उपरोक्त चीजों को किसी कटोरे में मिला लें और सोने से पहले उस मिश्रण को अपने पैरों को साफ करके उस पर लगा लें। रात भर मोज़े पहन कर सोएँ और सुबह अतिरिक्त वेसलीन को किसी तौलिये से साफ कर लें।  किसी पुराने मोज़े को इसी कार्य के लिए रिजर्व कर लें ताकि वेसलीन द्वारा उनके या चद्दर के दागदार होने की चिंता समाप्त हो जाए। पैराफ़िन वैक्स का प्रयोग अक्सर ऐस्थेटीशियन (Aesthetician) पेडीक्योर (pedicure) के लिए स्पा में करते हैं परंतु आप  पैराफ़िन वैक्स का प्रयोग घर पर भी कर सकते हैं। वैक्स को एक कटोरे में रख कर माइक्रोवेव में गरम करके पिघला लें और उसके बाद उसमें समान मात्र में सरसों का तेल मिला लें (वास्तव में सरसों का तेल ही आपके पैरों को म्वाइश्चराइज करता है)। जब कटोरे में उपस्थित वैक्स थोड़ा ठंडा हो जाये तो अपने हर पैर को उसमें दो बार डुबाएं और दोनों डुबकियों के बीच इतना अंतराल अवश्य रखें कि वैक्स पैरों पर सूख जाये। उसके बाद पैरों को 15 मिनट के लिए प्लास्टिक के रैपर या बैग में लपेट लें। उसके बाद प्लास्टिक रैप और वैक्स दोनों को एक साथ छुड़ाएँ।
انقع قدميك في عصير الليمون. اصنع كريم تشقق الكعبين الخاص بك. ضع الزيت على قدميك قبل النوم. اصنع قناع قدمك الليلي. جرب شمع البارافين لترطيب قدميك.